આંખો પહોળી કરીને પોતાની સામે આશ્ચર્યથી તાકી રહેલા વિજુભાના ખભે હાથ મૂકીને વિભાકરે હસીને ઉમેર્યું. 'હવે રહ્યો તમારા વટનો સવાલ. એની હું કદર કરું છું. આપણો ડોક્યુમેન્ટ ફાઇનલ થઇને રજિસ્ટ્રેશનનું કામ પતે એ વખતે બાકીના બંને ભાઇઓની હાજરીમાં તમને સવા લાખ રૂપિયા રોકડા વધારાના આપીશ. બાપના બોલથી વચન આપું છું. આ ટોકન એમાઉન્ટથી પ્રભાતસિંહના ગાલે તમાચો પડશે ને તમારો વટ અકબંધ રહેશે.'